VEGA præsenterer **Travl november i Ideal Bar Live med flere udsolgte koncerter***Ideal Bar Live byder i november måned på intet mindre end 11 koncerter med nye, spændende acts, hvoraf flere allerede er udsolgt eller tæt på. Udover de mange koncerter spilles der selvfølgelig op til fest hver fredag og lørdag med Ideal Bar Weekend.*November byder på et yderst alsidigt program, og genrene spænder over alternativ pop, elektronisk, folkrock, soul, country og singer/songwriter, ligesom der er repræsentanter fra både Danmark, Belgien, Norge, USA og Storbritannien.  
  
Opmærksomheden og interessen for VEGAs vækstscene er voksende, og tre ud af november måneds 11 koncerter er udsolgt, nemlig koncerterne med soul-kometen [Patrick Dorgan](http://idealbar.vega.dk/arrangementer/patrick-dorgan-15439.html) og folk-trioen [The White Album](http://idealbar.vega.dk/arrangementer/the-white-album-15184.html). Derudover er der sat ”få billetter” på koncerten med den norske singer/songwriter [Sondre Lerche](http://idealbar.vega.dk/arrangementer/sondre-lerche-14624.html).   
  
**Alternativ svensk pop når det er bedst**  
Ideal Bar byder også på alternativ svensk pop af den ærlige og direkte slags med det fremadstormende band [Makthaverskan](https://www.facebook.com/makthaverskanofficial?fref=ts). Den unge, svenske kvintet udgav sidste år deres anmelderroste album, *Makhaverskan II,* der som titlen antyder, var deres andet album. USA har ligesom Europa fået øjnene op for gruppen, og deres efterårsturne tager dem derfor vidt omkring, men de kan altså opleves i Ideal Bar den 3. november.  
**Mandag den 3. november kl. 21** – [Læs mere og køb billet](http://vega.dk/arrangementer/makthaverskan-15473.html)  
  
**Tilbagevendende soul-komet**  
På programmet er også den nye soul-komet [Patrick Dorgan](https://www.facebook.com/pages/Patrick-Dorgan/269334309916320?fref=ts), der tilbage i september spillede en fyldt koncert i Ideal Bar. Han vender imidlertid tilbage til Ideal Bar Live den 5. November, for interessen for den københavnske soulsanger er enorm i øjeblikket. Karrieren tog især fart, da hans nummer ”On Your Way Down” blev valgt som P3s Uundgåelige, hvilket åbnede folks øjne for hans talent. Interessen for Dorgan er så stor, at han den 11. december faktisk giver endnu en koncert i VEGA. Denne gang er han rykket i endnu større lokaler, idet han gæster Lille VEGA.  
**Onsdag den 5. november kl. 21** – UDSOLGT [Læs mere og køb billet](http://idealbar.vega.dk/arrangementer/patrick-dorgan-15439.html)  
  
**Finale efter succesfuldt album-eventyr**  
Den 8. november lægger den danske kvartet [Quick Quick Obey](https://www.facebook.com/quickquickobey) vejen forbi med deres drømmepop i et lydunivers af kontraster. Tidligere i år udgav de debuten, *Bulb Days*, som har været i rotation på både P6 Beat og P3, hvor de nåede en tredjeplads på Det Elektriske Barometers hitliste. Deres koncert i Ideal Bar bliver deres sidste, inden de vender tilbage til studiet for at arbejde på nyt materiale.  
**Lørdag den 8. november kl. 20** – [Læs mere og køb billet](http://vega.dk/arrangementer/quick-quick-obey-15391.html)   
  
**November måneds samlede koncertprogram**  
3/11 Magthaverskan - [Læs mere og køb billet](http://idealbar.vega.dk/arrangementer/makthaverskan-15473.html)  
5/11 Patrick Dorgan (soul) – [Læs mere og køb billet](http://idealbar.vega.dk/arrangementer/patrick-dorgan-15439.html)

7/11 Oscar and the Wolf (elektronisk) – [Læs mere og køb billet](http://idealbar.vega.dk/arrangementer/oscar-the-wolf-14904.html)

8/11 Quick Quick Obey (dream pop) – [Læs mere og køb billet](http://idealbar.vega.dk/arrangementer/quick-quick-obey-15391.html)

11/11 Sondre Lerche (singer/songwriter) – [Læs mere og køb billet](http://idealbar.vega.dk/arrangementer/sondre-lerche-14624.html)

12/11 Santiago, Sherpa, Aebeloe og Zulu Pearls (elektronisk) – [Læs mere og køb billet](http://idealbar.vega.dk/arrangementer/santiago-sherpa-aebeloe-og-zulu-pearls-15180.html)

18/11 The Delines (country) – [Læs mere og køb billet](http://idealbar.vega.dk/arrangementer/the-delines-15302.html)

19/11 The White Album (folk) – [Læs mere og køb billet](http://idealbar.vega.dk/arrangementer/the-white-album-15184.html)

27/11 Franka, Céci, L.E.F & De Langsomme Lyn (elektronisk) – [Læs mere og køb billet](http://idealbar.vega.dk/arrangementer/franka-cci-l-e-f-de-langsomme-lyn-15601.html)

28/11 Nick Mulvey (singer/songwriting) – [Læs mere og køb billet](http://idealbar.vega.dk/arrangementer/nick-mulvey-15132.html)

**Drinks, dans og dj’s i Ideal Bar Weekend**  
Ud over de mange fede koncerter du kan opleve i Ideal Bar, kan du hver weekend også lægge vejen forbi til en drink og en svingom til tonerne fra en af de sprøde dj’s, som hver fredag og lørdag indtager pulten fra kl. ca. 22. Der er et stort udvalg af lækre drinks og et endnu større danseguld, hvor du kan udfolde dig med dine bedste moves. Du kan enten blive hængende efter en koncert i VEGA, eller du kan komme ind direkte for gaden. Ideal Bar Weekend er åben for alle, og entréen er gratis. [Læs mere om Ideal Bars klubaktiviteter](http://idealbar.vega.dk/weekendbar.html).  
  
  
*For yderligere oplysninger kontakt venligst*  
Julie Arnoldi  
Kommunikationsmedarbejder, VEGA  
[ja@vega.dk](mailto:ja@vega.dk) - 3326 0953